Etazini: Dekrè Prezidansyèl, Ki Mete Entèdiksyon sou Vwayajè nan 6 Peyi an Majorite Mizilman yo, Devan Pi Gran Tribinal Peyi a
5 nan jij Kou Siprèm Etazini yo.
Kou Siprè Etazini an pral pwononse li avan lontan sou dekrè prezidansyèl ki mete restriksyon sou vwayajè nan 6 peyi an majorite Mizilman yo.
Prezidan Etazini an, Donald Trump, mande pi gran tribinal peyi a pou l remete sou pye restriksyon sou vwayajè k ap soti nan 6 peyi an majorite Mizilman - Iran, Libi, Somali, Soudan ak Yemen.
Administrasyon Trump la mande Kou Siprèm pou l rekonsidere legalite dekrè a ke tribinal ki pi ba te rejte.
Pòtpawòl Depatman Jistis la, Sarah Isgur Flores, fè konnen ajans li a gen "konfyans" ke dekrè Prezidan Trump la rete byen nan limit otorite legal li pou l bay nasyon an sekirite. Li ajoute, "Prezidan an pa oblije admèt moun k ap soti nan peyi ki patwone aktivite teworis yo."
Nan jou pase yo, yon tribinal dapèl nan vil Richmond, Eta Vijini, te pran desizyon pou l pa remete an aplikasyon yon dekrè Prezidan Donald Trump te pran pou l entèdi pandan yon peryòd 3 mwa sitwayen 6 peyi kote majorite popilasyon an se mizilman antre sou tèritwa ameriken an. Tribinal la pran desizyon an nan jounen jedi 25 me 2017 la; li fè konnen dekrè prezidansyèl la se tou senpleman yon "entèdiksyon kont mizilman". Jij 4èm kou dapèl Lèzetazini an pibliye desizyon yo a nan yon dokiman 205 paj kote yo di:
Nan dat 26 2017 pase a, Minis Jistis Etazini an, Jeff Sessions, te fè konnen li pwal mande Kou Siprèm pou l rekonsidere desizyon yon kou dapèl ki bloke dekrè Prezidan Donald Trump pou limite vwayaj moun k ap soti nan 6 peyi an majorite Mizilman yo.